**Ministru kabineta noteikumu projekta**

**„****Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lauksaimniecības un lauku attīstības likuma 11.panta pirmā daļa un trešās daļas 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009.gada 26.maija noteikumi Nr.485 „Bioloģiskās lauksaimniecības uzraudzības un kontroles kārtība” (turpmāk – noteikumi Nr.485).  Noteikumi Nr.485 nosaka, kādus lēmumus kontroles institūcija pieņem un kuros gadījumos tā izsniedz un anulē sertifikātu, bet nenosaka, ka sertifikātu anulē, ja operators vairs neveic darbību bioloģiskās lauksaimniecības jomā. Uzņēmējs, kas ir saņēmis bioloģiskās lauksaimniecības sertifikātu un ir iekļauts bioloģiskās lauksaimniecības uzņēmumu reģistrā, bet neveic darbību bioloģiskās lauksaimniecības jomā, maldina patērētāju, ļaujot domāt, ka uzņēmums ir bioloģiskās lauksaimniecības uzņēmums. Ievērojot minēto, Latvija katru gadu Eiropas Komitejā iesniedzamajos datos par bioloģiskās kontroles sistēmā iekļauto uzņēmēju skaitu nevar atspoguļot precīzo situāciju. Tāpēc ir nepieciešams noteikt, kuros gadījumos uzņēmējam var anulēt sertifikātu un to var svītrot no bioloģisko uzņēmumu saraksta.  2013.gada 29.aprīlī ir pieņemta Komisijas Īstenošanas regula (ES) Nr.392/2013, ar ko Regulā (EK) Nr.889/2008 izdara grozījumus attiecībā uz bioloģiskās lauksaimniecības ražošanas kontroles sistēmu, nosakot, ka dalībvalsts kompetentā iestāde pieņem neatbilstību un pārkāpumu gadījumā veicamo pasākumu katalogu.  Eiropas Komisijas 2008.gada 5.septembra Regulas Nr.889/2008, ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr.834/2007 par bioloģisko ražošanu un bioloģisko produktu marķēšanu, (turpmāk – Regula Nr.889/2008) I pielikums nosaka aizliegumu bioloģiskajā lauksaimniecībā izmantot mēslošanas līdzekļus, kam ir industriālas lauksaimniecības izcelsme, bet tajā nav definēts, kas ir industrializētā lauksaimniecība. Tādējādi ir iespējams atšķirīgi interpretēt Regulas Nr.889/2008 prasības ne tikai dažādās dalībvalstīs, bet arī abās kontroles institūcijās un to kontrolētajās saimniecībās Latvijā.  Regula Nr.889/2008 nosaka, ka gadījumos, kad nav pieejams bioloģiskajā lauksamniecībā iegūts sēklas materiāls, dalībvalsts var atļaut izmantot nebioloģisku sēklas materiālu. Latvijā atļauju izmantot konvencionālās sēklas un veģetatīvo pavairošanas materiālu bioloģiskajā lauksaimniecībā izsniedz Valsts augu aizsardzības dienests atbilstoši noteikumu Nr.485 VIII nodaļai un Kultūraugu uzraudzības valsts informācijas sistēmā iekļautajai informācijai. Noteikumi Nr.485 nenosaka minēto atļauju izsniegšanas kārtību trešajās valstīs, lai gan Regulā Nr.889/2008 paredzēts, ka dalībvalsts var deleģēt minēto atļauju izdošanu arī kontroles institūcijām. Lai nodrošinātu bioloģiskās lauksaimniecības normu piemērošanu trešajās valstīs, ir nepieciešams deleģēt šo funkciju attiecīgajai kontroles institūcijai.  Tāpat ir nepieciešams precizēt dažu atļauju izsniegšanas termiņus, jo Regulā Nr.889/2008 atļauju izsniegšana dzīvnieku turēšanai piesietā veidā tika paredzēta pārejas periodā līdz 2013.gada 31.decembrim. Tas nozīmē, ka šīs atļaujas pieprasīšanas iespēja ir jāsvītro no noteikumiem Nr.485. Turklāt, lai būtu iespējams izvērtēt operatora lūgumu kompetentai iestādei ar atpakaļejošu spēku atzīt, ka jebkurš iepriekšējais laikposms ietilpst pārejas periodā, šāds lūgums būtu jāsaņem līdz augkopības sezonas sākumam, t.i., iepriekšējā gada rudenī. Ievērojot minēto, jāizdara grozījumi noteikumos Nr.485, kas paredzēja iespēju šo atļauju lūgt visu gadu. **Sagatavotā Ministru kabineta noteikumu projekta** „Grozījumi Ministru kabineta 2009.gada 26.maija noteikumos Nr.485 „Bioloģiskās lauksaimniecības uzraudzības un kontroles kārtība”” **(turpmāk – noteikumu projekts) mērķis ir** noteikt industriālās lauksaimniecības mēslošanas līdzekļa definīciju, neatbilstību un pārkāpumu gadījumā veicamo pasākumu katalogu, precizēt atļauju izsniegšanas termiņus, paredzēt iespēju kontroles institūcijai anulēt sertifikātu, ja operators viena kalendārā gada laikā neveic darbību bioloģiskās lauksaimniecības jomā vai nozarē, kā arī izsniegt atļauju izmantot konvencionālu sēklas vai veģetatīvo pavairojamo materiālu, veicot darbību trešajās valstīs. Noteikumu projekts precizē arī prasības sabiedriskās ēdināšanas jomā, nosakot, ka sabiedriskās ēdināšanas uzņēmumā nav atļauts izmantot ģenētiski modificētus organismus, kā noteikts Padomes 2007.gada 28.jūnija Regulas (EK) Nr.834/2007 par bioloģisko ražošanu un bioloģisko produktu marķēšanu un par Regulas (EEK) Nr.2092/91 atcelšanu (turpmāk – Regula Nr.834/2007) 9.pantā. Turklāt mēneša laikā iegādāto bioloģisko produktu īpatsvarā nebūs atļauts ieskaitīt trifeļu sēnes, lai novērsu situāciju, ka viens produkts ar lielu cenu ļautu sertificēt uzņēmumu kā bioloģisku, ļaujot patērētājam domāt, ka vismaz minētais daudzums iepirkto produktu ir bioloģiskās lauksaimniecības produkti.  Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 3500 bioloģiskās lauksaimniecības kontroles sistēmā iekļauto juridisko un fizisko personu, kā arī biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Pārtikas un veterinārais dienests. |
| 2. | Tiesiskā regulējuma ietekme uz tautsaimniecību un administratīvo slogu | Tiks uzlabota uzņēmējdarbības vide bioloģiskās lauksaimniecības jomā, pilnveidota kontroles sistēma, kas pozitīvi ietekmēs sektora attīstību.  Tiesiskais regulējums paredz bioloģiskās lauksaimniecības kontroles institūcijām papildu pienākumus, veicot darbību trešajās valstīs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomu neskar.*

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | 1) Regula Nr.834/2007;  2) Regula Nr.889/2008. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav. | | |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | 1) Regula Nr.834/2007;  2) Regula Nr.889/2008. | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 834/2007  9.pants. | | 1.punkts | | Ieviests pilnībā. | Neparedz stingrākas prasības. |
| Regulas 834/2007  9.pants. | | 12.punkts | | Ieviests pilnībā. | Neparedz stingrākas prasības. |
| Regulas Nr.889/2008  63.pants. | | 1.punkts | | Ieviests pilnībā. | Neparedz stingrākas prasības. |
| Regulas Nr.889/2008  64.pants. | | 1.punkts | | Ieviests pilnībā. | Neparedz stingrākas prasības. |
| Regulas Nr.889/2008  65.pants. | | 1.punkts | | Ieviests pilnībā. | Neparedz stingrākas prasības. |
| Regulas Nr.889/2008  66.pants. | | 1.punkts | | Ieviests pilnībā. | Neparedz stingrākas prasības. |
| Regulas Nr.889/2008  67.pants. | | 1.punkts | | Ieviests pilnībā. | Neparedz stingrākas prasības. |
| Regulas Nr.889/2008  65.panta 3.punkts. | | 4.punkts | | Ieviests pilnībā. | Neparedz stingrākas prasības. |
| Regulas Nr.889/2008 91.panta 2.punkts. | | 4.punkts | | Ieviests pilnībā. | Neparedz stingrākas prasības. |
| Regulas Nr.834/2007 30.panta 1.punkta 2.daļa. | | 4.punkts | | Ieviests pilnībā. | Neparedz stingrākas prasības. |
| Regulas Nr.889/2008 40.panta 2.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 40.panta 2.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 36.panta 2.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 36.panta 2.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 9.panta 4.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 9.panta 4.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 18.panta 1.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 18.panta 1.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 25.c panta 1.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 25.c panta 1.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 25.c panta 2.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 25.c panta 2.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 42.panta „a” apakšpunkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 42.panta „a” apakšpunkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 42.panta „b” apakšpunkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 42.panta „b” apakšpunkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 38.a panta 2.punkts. | | 5.punkts | | Ieviests pilnībā. | Neparedz stingrākas prasības. |
| Regulas Nr.889/2008 38.a panta 2.punkts. | | 8.punkts | | Ieviests pilnībā. | Neparedz stingrākas prasības. |
| Regulas Nr.889/2008 I pielikums. | | 7.punkts | | Ieviests pilnībā. | Neparedz stingrākas prasības. |
| Regulas Nr.889/2008 45.panta 1. “b” apakšpunkts. | | 10.punkts | | Ieviests pilnībā. | Neparedz stingrākas prasības. |
| Regulas Nr.889/2008 45.panta 2.punkts. | | 10.punkts | | Ieviests pilnībā. | Neparedz stingrākas prasības. |
| Regulas Nr.889/2008 45.panta 5.punkts. | | 10.punkts | | Ieviests pilnībā. | Neparedz stingrākas prasības. |
| Regulas Nr.889/2008 45.panta 6.punkts. | | 10.punkts | | Ieviests pilnībā. | Neparedz stingrākas prasības. |
| Regulas Nr.889/2008 45.panta 7.punkts. | | 10.punkts | | Ieviests pilnībā. | Neparedz stingrākas prasības. |
| Regulas 889/2008  92.d pants. | | 12.punkts | | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Regulas Nr.889/2008 45.panta 4.punkts dod tiesības dalībvalstij deleģēt kontroles institūcijai pienākumu izsniegt atļauju konvencionālo sēklu un veģetatīvā pavairošanas materiāla izmantošanai bioloģiskajā lauksaimniecībā. Pagaidām Latvijā šīs atļaujas izsniedz Valsts augu aizsardzības dienests, bet kontroles institūcija tikai kontrolē šīs atļaujas esamību katram lauksaimniekam. Ir nepieciešams noteikt uzdevumu kontroles institūcijai izsniegt minētās atļaujas, veicot darbību trešajās valstīs. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav. | | | |

*Anotācijas V sadaļas 2.tabula – projekts šo jomu neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika nosūtīts biedrībai „Lauksaimnieku organizāciju sadarbības padome” un ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta izstrādē piedalījās biedrība „Lauksaimnieku organizāciju sadarbības padome”, kuras sastāvā ir biedrība „Latvijas Bioloģiskās lauksaimniecības asociācija”, kā arī biedrības „Latvijas Aitu audzētāju asociācija” un „Latvijas šķirnes zirgu audzētāju asociācija”. |
| 3. | Sabiedrības līdzdalības rezultāti | Noteikumu projekta izstrādē ņemti vērā biedrību „Latvijas Bioloģiskās lauksaimniecības asociācija”, „Latvijas Aitu audzētāju asociācija” un „Latvijas šķirnes zirgu audzētāju asociācija” iesniegtie priekšlikumi. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Bioloģiskās lauksaimniecības kontroles institūcijas neatbilstību un pārkāpumu gadījumos piemēros pasākumus atbilstoši „Neatbilstību un pārkāpumu gadījumā veicamo pasākumu katalogam”. |
| 3. | Cita informācija | Nav. |

Zemkopības ministra p. i. –

satiksmes ministrs A. Matīss

2014.06.10. 11:10

1645

L.Drozdovska,

67027875, Liga.Drozdovska@zm.gov.lv